**Notă de argumentare la proiectul hotărîrii Guvernului**

**“Cu privire la transmiterea unui teren”**

Proiectul hotărîrii Guvernului ”Cu privire la transmiterea unui teren” a fost elaborat de Ministerul Educaţiei la solicitarea Universităţii de Stat de Educaţie Fizică şi Sport (USEFS).

Necesitatea prezentei inițiative este modernizarea bazinului de înot a USEFSdin str. 31 august 78/1.

USEFS intenționează să lanseze un proiect de investiții cu obiectivul de modernizare și amenajare a bazinului de înot, sălilor de sport și altor facilități conform standardelor europene (situat la adresa str. 31 august, 78/1). Beneficiarii principali ai serviciilor îmbunătățite ale acestuia vor fi studenții USEFS și elevii mai multor instituții de învățămînt din apropiere, care nu dispun de bazin de înot și săli de sport. Tot aici se vor antrena loturile naționale de sporturi nautice, care reprezintă Republica Moldova la competițiile internaționale. În afara orelor destinate procesului de învățămînt, serviciile vor fi cu plată și vor fi accesibile locuitorilor capitalei. În rezultatul proiectului, capacitatea maximă a Complexului **va crește de trei ori**, de la 100 la 300 persoane pe oră de antrenament.

Proiectul de modernizare presupune organizarea intrării principale în Complexul sportiv multifuncțional din strada 31 august 1989, argumentat din punct de vedere urbanistic (avizul Institutului de Stat de Proiectare se anexează). Avînd în vedere că terenul adiacent este dat în arendă pînă în iunie 2015, Ministerul Educației a solicitat sprijinul Consiliului Municipal Chișinău în schimbarea destinației loturilor de pămînt din str. 31 August 1989, 78/1, mun. Chișinău: nr.1 cu suprafața de 0,0335 ha și lotul nr. 2 – cu suprafața de 0,022 ha, prin transmiterea din proprietate publică a municipiului Chișinău în proprietate publică a statului.

Astfel, prezentul proiect de Hotărîre este elaborat în scopul acceptării transmiterii, cu titlu gratuit, cu acordul Consiliului municipal Chişinău din proprietate publică a municipiului Chişinău în domeniul privat al statului terenurilor cu suprafaţa totală 0,055 ha amplasat în str. 31 August 78/1, cu darea ulterioară în gestiunea Universităţii.

Pornind de la cele expuse, aprobarea prezentului proiect se consideră oportună şi necesară.

**Viceministrul educației Igor GROSU**

*Ex. Oxana Draguța*

*022 277508*